CELEX: 32001D0260
Language: el
Date: 2001-03-21 00:00:00
Title: 2001/260/ΕΚ: Απόφαση της Επιτροπής, της 21ης Μαρτίου 2001, για τις βασικές παραμέτρους του υποσυστήματος έλεγχος-χειρισμός και σηματοδότη του διευρωπαϊκού σιδηροδρομικού συστήματος μεγάλης ταχύτητας, οι οποίες αναφέρονται ως "χαρακτηριστικά του ERTMS" στο παράρτημα II σημείο 3 της οδηγίας 96/48/ΕΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 746]

Avis juridique important

|

32001D0260

2001/260/ΕΚ: Απόφαση της Επιτροπής, της 21ης Μαρτίου 2001, για τις βασικές παραμέτρους του υποσυστήματος έλεγχος-χειρισμός και σηματοδότη του διευρωπαϊκού σιδηροδρομικού συστήματος μεγάλης ταχύτητας, οι οποίες αναφέρονται ως "χαρακτηριστικά του ERTMS" στο παράρτημα II σημείο 3 της οδηγίας 96/48/ΕΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 746]  

Επίσημη Εφημερίδα αριθ. L 093 της 03/04/2001 σ. 0053 - 0056

Απόφαση της Επιτροπήςτης 21ης Μαρτίου 2001για τις βασικές παραμέτρους του υποσυστήματος έλεγχος-χειρισμός και σηματοδότη του διευρωπαϊκού σιδηροδρομικού συστήματος μεγάλης ταχύτητας, οι οποίες αναφέρονται ως "χαρακτηριστικά του ERTMS" στο παράρτημα II σημείο 3 της οδηγίας 96/48/ΕΚ[κοινοποιηθείσα υπό τον αριθμό Ε(2001) 746](Κείμενο που παρουσιάζει ενδιαφέρον για τον ΕΟΧ)(2001/260/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 96/48/ΕΚ του Συμβουλίου, της 23ης Ιουλίου 1996, σχετικά με τη διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας(1), και ιδίως το άρθρο 6 παράγραφος 1,Εκτιμώντας τα ακόλουθα:(1) Το πρώτο στάδιο της ανάπτυξης των Τεχνικών Προδιαγραφών Διαλειτουργικότητας (ΤΠΔ) συνίσταται στον καθορισμό των χαρακτηριστικών των βασικών παραμέτρων που προβλέπονται στο άρθρο 5 παράγραφος 3 στοιχείο β) της οδηγίας 96/48/ΕΚ.(2) Η επιτροπή, η οποία συστάθηκε δυνάμει της οδηγίας 96/48/ΕΚ, όρισε την Ευρωπαϊκή Ένωση για την Σιδηροδρομική Διαλειτουργικότητα (European Association for Railway Interoperability - AEIF) ως τον κοινό αντιπροσωπευτικό οργανισμό, σύμφωνα με το άρθρο 2 στοιχείο η) της εν λόγω οδηγίας.(3) Η AEIF έχει εκπονήσει κείμενο το οποίο περιλαμβάνει τους ορισμούς και τις προτάσεις για τις βασικές παραμέτρους του υποσυστήματος έλεγχος/χειρισμός και σηματοδότηση που προβλέπονται στο παράρτημα II σημείο 3 της οδηγίας 96/48/ΕΚ ως "χαρακτηριστικά ERTMS" (Ευρωπαϊκό Σύστημα Διαχείρισης Κυκλοφορίας Σιδηροδρόμων)(2).(4) Πρώτος στόχος της παρούσας απόφασης είναι να καθοδηγήσει τις τεχνικές επιλογές των αρμοδίων αρχών σε θέματα σχεδιασμού, κατασκευής, αναβάθμισης και εκμετάλλευσης της υποδομής και του τροχαίου υλικού, τα οποία θα τεθούν σε λειτουργία μετά την ημερομηνία έναρξης ισχύος της παρούσας απόφασης, συμβάλλοντας στη λειτουργία του σιδηροδρομικού συστήματος που αποτελεί αντικείμενο της οδηγίας 96/48/ΕΚ.(5) Δεύτερος στόχος της παρούσας απόφασης είναι να καθιερώσει την κοινή βάση για την εκπόνηση των ΤΠΔ. Η παρούσα απόφαση δεν αποκλείει την ανάγκη καθιέρωσης των εν λόγω παραμέτρων στην αντίστοιχη ΤΠΔ, η οποία θεσπίζεται σύμφωνα με το άρθρο 6 παράγραφος 1 της οδηγίας 96/48/ΕΚ. Οι εν λόγω παράμετροι μπορούν επίσης να αναπροσαρμοστούν στο πλαίσιο της αναθεώρησης των ΤΠΔ, η οποία προβλέπεται στο άρθρο 6 παράγραφος 2 της εν λόγω οδηγίας.(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε δυνάμει της οδηγίας 96/48/ΕΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι ορισμοί και τα χαρακτηριστικά που πρέπει να τηρούνται για τις βασικές παραμέτρους του υποσυστήματος έλεγχος-χειρισμός και σηματοδότηση του διευρωπαϊκού σιδηροδρομικού συστήματος μεγάλης ταχύτητας, τα οποία αναφέρονται ως "χαρακτηριστικά του ERTMS" στο παράρτημα II σημείο 3 της οδηγίας 96/48/ΕΚ, παρατίθενται στο παράρτημα που επισυνάπτεται στην παρούσα απόφαση.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 21 Μαρτίου 2001.Για την ΕπιτροπήLoyola De PalacioΑντιπρόεδρος(1) ΕΕ L 235 της 17.9.1996, σ. 6.(2) European Rail Traffic Management System.ΠΑΡΑΡΤΗΜΑXΑΡΑΚΤΗΡΙΣΤΙΚΑ ΤΟΥ ERTMS1. ΠΕΡΙΓΡΑΦΗ ΤΗΣ ΠΑΡΑΜΕΤΡΟΥΤο ενιαίο υποσύστημα έλεγχος/χειρισμός και σηματοδότηση (ERTMS - European Rail Traffic Management System - Ευρωπαϊκό Σύστημα Διαχείρισης Κυκλοφορίας Σιδηροδρόμων) αποτελείται από δύο σκέλη:- το σκέλος έλεγχος/χειρισμός και σηματοδότηση (ERTMS/ETCS - European Rail Traffic Management System/European Train Control System - Ευρωπαϊκό Σύστημα Διαχείρισης Κυκλοφορίας Σιδηροδρόμων/Ευρωπαϊκό Σύστημα Ελέγχου Αμαξοστοιχιών), το οποίο καλύπτει αφενός τα υποσυστήματα που εγκαθίστανται στα κινητά σώματα και αφετέρου τα υποσυστήματα που αναπτύσσονται στο έδαφος,- το σκέλος ραδιοτηλεπικοινωνίες [ERTMS/GSM-R - GSM for Railways (Παγκόσμιο Σύστημα Κινητής Επικοινωνίας για Σιδηροδρόμους)], το οποίο βασίζεται στα πρότυπα του δημοσίου δικτύου GSM και καλύπτει επίσης αφενός τις εγκαταστάσεις εδάφους και αφετέρου τις εγκαταστάσεις που φέρονται επί κινητών σωμάτων. Το GSM-R βασίζεται στο πρότυπο GSM φάση 2+ του ETSI (Ευρωπαϊκό Ινστιτούτο Τυποποίησης των Τηλεπικοινωνιών), συμπεριλαμβανομένου του GPRS (Global Packet Radio Services) που επεκτείνεται σε εφαρμογές ειδικά για σιδηροδρόμους.2. ΧΑΡΑΚΤΗΡΙΣΤΙΚΑ ΠΟΥ ΠΡΕΠΕΙ ΝΑ ΤΗΡΟΥΝΤΑΙ2.1. Για τα ERTMS/ETCSΤη βάση του υποσυστήματος έλεγχος-χειρισμός και σηματοδότηση θα αποτελεί το σύνολο των προδιαγραφών που παρατίθενται κάτωθι(1). Εάν κριθεί αναγκαίο, οι εν λόγω προδιαγραφές αναθεωρούνται μετά από τις πειραματικές δοκιμές του προγράμματος ERTMS (Master Ρlan)· μια τέτοια αναθεώρηση προετοιμάζεται από την AEIF στο πλαίσιο της διαδικασίας "Change Control" (έλεγχος αλλαγών) και κατόπιν υποβάλλεται στην επιτροπή, σύμφωνα με το άρθρο 6 της οδηγίας 96/48/ΕΚ.>ΘΕΣΗ ΠΙΝΑΚΑ>2.2. ERTMS/GSM-Rτο σύστημα επικοινωνιών αμαξοστοιχίας - εδάφους συμμορφούται με τον κάτωθι κατάλογο προδιαγραφών. Εάν κριθεί αναγκαίο, οι εν λόγω προδιαγραφές αναθεωρούνται μετά από τις πειραματικές δοκιμές του προγράμματος ERTMS (Master Plan)· μια τέτοια αναθεώρηση προετοιμάζεται από την AEIF στο πλαίσιο της διαδικασίας "Change Control" (Έλεγχος αλλαγών) και κατόπιν υποβάλλεται στην επιτροπή, σύμφωνα με το άρθρο 6 της οδηγίας 96/48/ΕΚ.>ΘΕΣΗ ΠΙΝΑΚΑ>3. ΚΑΤΑΛΟΓΟΣ ΑΚΡΩΝΥΜΙΩΝ>ΘΕΣΗ ΠΙΝΑΚΑ>(1) Οι προδιαγραφές διατίθενται στην ιστοθέση http://forum.europa.eu.int ή, κατόπιν αιτήσεως, από τις υπηρεσίες της ΕΚ.